Claudine Longet

Claudine Georgette Longet (s. 29. tammikuuta 1942, Pariisi, Ranska) on ranskalais-amerikkalainen laulaja, näyttelijä ja tanssija, joka nousi kuuluisuuteen 1960- ja 1970-luvuilla. Hän muutti 19-vuotiaana Yhdysvaltoihin, missä hän aloitti uransa tanssijana Las Vegasin Folies Bergère -revyyssä. Longet tunnetaan pehmeästä, eteerisestä lauluäänestään ja bossa nova -vaikutteisista pop-kappaleistaan. 
Hänen ura tuhoutui skandaalissa, kun hän sai rikossyytteen poikaystävänsä, Vladimir "Spider" Sabichin murhasta. Longet myönsi pitäneensä asetta kädessään, mutta hänen mukaan ase laukesi vahingossa. Sabich kuoli välittömästi. Traaginen tapaus nousi välittömästi popkulttuurin ykkösuutiseksi, etenkin koska monet eivät uskoneet ampumisen olleen onnettomuus. Claudine Longet sai syytteen murhasta. Sabichin kuoleman tapahtumia pidetään yhä kiistanalaisena. 
Oikeudenkäynti sai laajaa huomiota ja vaikutti myös amerikkalaiseen populaarikulttuuriin, synnyttäen parodioita ja keskustelua julkkisten oikeudenkäynneistä. Tapahtumien jälkeen Longet vetäytyi pois julkisuudesta ja on pysynyt vaiti Sabichin kuolemaan liittyvistä tapahtumista. 
Ura.
Claudine Longet syntyi Pariisissa 29. tammikuuta 1942. Claudine haaveili jo nuorena esiintyjän urasta. Hän alkoi tanssia turisteille lavalla 17-vuotiaana, kunnes klubiomistaja Lou Walters näki hänet ranskalaisessa televisiossa ja päätti antaa hänelle tilaisuuden. Longet päätyi tanssimaan Tropicana Hotel &amp; Resortissa, Las Vegasissa vuonna 1961. Siellä hän tapasi yhdysvaltalaisen laulajan Andy Williamsin.
Claudine Longet ja Andy Williams alkoivat seurustella. Andy Williams oli valtavan suosittu laulaja, jonka kuuluisuus oli tuonut hänelle oman televisio- ja keskusteluohjelman, Emmy-palkitun "The Andy Williams Show’n". Pariskunta avioitui 15. joulukuuta 1961 Los Angelesissa, vaikka heidän 14 vuoden ikäeronsa herätti runsaasti paheksuntaa Williamsin fanien keskuudessa. Claudine Longet ja Andy Williams saivat kolme lasta. 
Williamsin tuella Longet aloitti uran televisiossa ja hän esiintyi vuonna 1964 televisiosarjoissa kuten "Hogan’s Heroes", "Run for Your Life" ja "The Rat Patrol". Hän esiintyi säännöllisesti myös miehensä juontamassa "The Andy Williams Show’ssa". Caudine Longet aloitti myös uran laulajana ja solmi levytyssopimuksen A&amp;M Records -levy-yhtiön kanssa vuonna 1966 ja sai pienen hitin esikois singlellä ”Meditation”. 
Hänen debyyttialbuminsa "Claudine" (1967) saavutti Billboardin pop-albumilistalla sijan 11 ja myi kultalevyn verran. Se sai kohtuullista radiosoittoa muun muassa kappaleilla ”Hello, Hello” ja Beatles-coverilla ”Here, There and Everywhere”. Muita suosittuja Claudine Longet albumeita olivat "The Look of Love" (1967) ja "Love Is Blue" (1968). Hän näytteli myös Peter Sellersin rinnalla menestyselokuvassa "The Party" (1968). 
Claudine Longet sai tuekseen myös vaikutusvaltaisia ystäviä Yhdysvaltojen politiikan huipulta. Claudine Longetin ja Andy Williamsin lähipiiriin kuului esimerkiksi oikeusministeri Robert F. Kennedy. Claudine Longet oli jopa paikalla Ambassador-hotellissa Los Angelesissa, kun Robert Kennedy murhattiin vuonna 1968. Williamsin ja Longetin oli tarkoitus mennä illalliselle Kennedyn seuraan, tämän kohtalokkaan puheen jälkeen. 
Vuonna 1968 julkaistiin Claudine Longetin neljäs A&amp;M-albumi "Colours". Viimeinen levytys yhtiölle oli vuoden 1970 "Run Wild, Run Free", minkä jälkeen hän siirtyi Andy Williamsin perustamalle Barnaby-levymerkille ja julkaisi siellä "We’ve Only Just Begun" -albumin vuonna 1971 – ironinen nimi, sillä heidän avioliittonsa oli juuri päättynyt. Siitä huolimatta Claudine Longet esiintyi lapsineen Andy Williamsin jouluerikoisohjelmissa vielä useiden vuosien ajan.
Vuoden 1972 "Let’s Spend the Night Together" jäi hänen viimeiseksi viralliseksi julkaisukseen, vaikka hän äänitti kokonaisen albumillisen kappaleita suunniteltua jatkoa varten – nämä julkaistiin lopulta vuonna 1993 nimellä "Sugar Me". Claudine Longet sai 2,1 miljoonan dollarin avioerokorvauksen Williamsilta vuonna 1975, mutta raha ei tuonut onnea, sillä pian mukaan tulivat huumeet, juhliminen ja mustasukkaisuus. Longet alkoi seurustella kuuluisan urheilijan "Spider" Sabichin kanssa.
Murhasyyte.
Vladimir "Spider" Sabich oli amerikkalainen alppihiihtäjä, joka osallistui vuoden 1968 talviolympialaisiin. Hän voitti maastohiihdon mestaruuden Ski World Pro Tourin kokonaispisteissä vuosina 1971 ja 1972. Myöhemmin Sabichista alettiin puhua maailman rikkaimpana alppihiihtäjänä. Hänestä tuli myös esikuva elokuvan "Slope Racer" hahmolle. Sabich oli laskettelu-uransa huipulla, kun taas Claudine Longet oli juuri eronnut ja hänen uransa laulajana ja Tv-kasvona oli hiipumassa. Longet muutti Sabichin kanssa vuonna 1974 Aspeniin, Coloradoon – rikkaiden ja kuuluisien lomakohteeseen, jossa heidän naapureinaan olivat mm. Jack Nicholson ja John Denver. Aspen oli tuohon aikaan tulvillaan kokaiinia, ja kuuluisuus ja varallisuus toivat kutsuja lukemattomiin juhliin. Pariskunnan suhteen tiedettiin kuitenkin olevan riitaisa. Vuonna 1976 Vladimir Sabich ehdotti Claudine Longetille eroa. Ero tapahtui hyvin konkreettisella tavalla, sillä Longet ampui Sabichia pistoolilla. 
21. maaliskuuta 1976, olympiatason alppihiihtäjä Vladimir "Spider" Sabich, palasi kotiin laskettelun jälkeen, riisui alusvaatteisilleen aikeenaan mennä suihkuun. Claudine Longet tuli paikalle toisen maailmansodan aikaista Luger-pistoolia jäljittelevän aseen kanssa ja ampui häntä. Paikalle kutsuttiin ambulanssi, ja poliisipartion William Baldrige löysi Sabichin. Hänet todettiin kuolleeksi matkalla sairaalaan. Claude Longet väitti, että ase laukesi vahingossa Sabichin opettaessa häntä sen käytössä, mutta viranomaiset pitivät alibia epäuskottavana. Kuka opettaa aseenkäyttöä mennessään kylpyhuoneessa suihkuun?.
Oikeudenkäynti.
Claudine Longet pidätettiin Sabichin kuolemaan johtaneesta ampumisesta, mikä johti laajasti julkisuutta saaneeseen oikeudenkäyntiin, jota sävyttivät sensaatiohakuinen media käsittely ja yleisön tarkka seuranta. Aspenissa tragediaa pidettiin kylmäverisenä murhana – parin riitaisasta suhteesta liikkui paljon huhuja. Silminnäkijöiden mukaan ampumista edeltävänä iltana Claudine Longet vaikutti olevan täysin sekaisin. Longetin oli nähty kieltäneen Sabichia osallistumasta “Best Breast” -nimiseen juhlaan ja heitti ravintolassa mustasukkaisena viinilasin tämän päähän. 
Andy Williams palkkasi parhaat asianajajat puolustamaan entistä vaimoaan ja Longet sai tukea myös Kennedy perheeltä. Syyttäjällä oli vaikeuksia esittää todisteita, kun poliisin suorittamat kotietsinnät osoittautuivat laittomiksi. Poliisi oli ottanut Claudinelta verinäytteen ilman oikeuden lupaa – Colorado Supreme Court katsoi tämän loukanneen hänen oikeuksiaan jo ennen oikeudenkäynnin alkua. Vaikka hänen verestään löytyi runsaasti kokaiinia murhapäivänä, tätä ei hyväksytty todisteeksi oikeudenkäyntiin. 
Sabichin ystävät sanoivat Sabichin aikoneen erota Claudine Longetista – ja että tämä tiesi sen. Sabich oli tottunut poikamieselämään, jota Longet ja tämän lapset häiritsivät. Jos tämä piti paikkansa, Longetilla oli selkeä motiivi. Syyttäjän mukaan Longet oli kirjoittanut parisuhteen ongelmista päiväkirjaansa, mutta todisteeksi takavarikoitua päiväkirjaa ei hyväksytty mukaan oikeudenkäyntiin, koka se oli takavarikoitu ilman kotietsintälupaa. Kaikki tämä poissuljettu todistusaineisto teki syyttäjän työstä lähes mahdotonta, - Syyte romahti kuin korttitalo. Ainoa merkittävä todiste oli ruumiinavausraportti, joka viittasi siihen, että Sabich oli selin Longetiin ja kävelemässä pois, kun laukaus lähti – mikä oli ristiriidassa Longetin kertomuksen kanssa.
Tuomio.
Nelipäiväisen oikeudenkäynnin jälkeen valamiehistö pohti asiaa muutaman tunnin ja totesi Claudine Longet’n syylliseksi huolimattomuuteen joka johti kuolemaan. Longet tuomittiin 30 päivän vankeuteen omavalintaisina ajankohtina sekä 250 dollarin sakkoon. Lievä rangaistus jakoi yleisön mielipiteet. Monet katsoivat hänen paenneen vastuuta. Monet paheksuivat mediassa myös Longet’n läsnäoloa Sabichin hautajaisissa Placervillessä, Kaliforniassa. 
Oikeudenkäynnin jälkeen Claudine ja hänen uusi poikaystävänsä – hänen puolustusasianajajansa Ron Austin – lähtivät lomalle Meksikoon. Longet suoritti suurimman osan 30 päivän vankeustuomiostaan viikonloppuisin. Spider Sabichin perhe nosti häntä vastaan 780 000 dollarin siviilikanteen. Asia sovittiin oikeuden ulkopuolella, ja sopimus sisälsi salassapitovelvoitteen, joka kielsi Longet’ta puhumasta tai kirjoittamasta tapauksesta koskaan. Hän oli tiettävästi jo alkanut luonnostella kirjaa tapahtumista. ”Se on sääli”, sanoi Spiderin veli Steve Sabich, ”koska Spider saavutti niin paljon elämässään. Claudine saavutti vain kaksi asiaa: meni naimisiin Andy Williamsin kanssa – ja pääsi kuin koira veräjästä murhasta.”
Myöhempinä vuosina useat ihmiset kertoivat edelleen epäilevänsä Claudine Longet’n syyttömyyttä. Sabichin entinen tyttöystävä sanoi, että mies oli vienyt hänet illalliselle vähän ennen ampumista ja kertonut, ettei päässyt eroon Claudinesta ja että tämä sai raivokohtauksia. Syyttäjä ja entinen piirisyyttäjä Frank Tucker piti tapausta selkeänä murhana, jonka poliisien sähläys oli vesittänyt. ”Olen aina tiennyt, että hän ampui Spider Sabichin ja teki sen tarkoituksella”, hän sanoi. ”Hän oli jo parhaat päivänsä nähnyt glamourin perikuva eikä aikonut menettää toista miestä. Andy Williams oli jo jättänyt hänet – ja Claudine ei aikonut tulla hylätyksi uudelleen.”
Myöhemmät vuodet.
Pariskunnan uskotaan yhä asuvan yhdessä Aspenin Red Mountainilla – vain lyhyen matkan päässä paikasta, jossa Vladimir "Spider" Sabich menetti henkensä. Tapahtumien jälkeen Longet vetäytyi julkisuudesta ja on pysynyt vaiti tapauksesta, noudattaen Sabichin perheen nostamassa siviilikanteessa sovittua salassapitosopimusta..
Populaarikulttuurissa.
Sabichin kuoleman jälkeen, rock-yhtye The Rolling Stones kirjoitti tapahtumasta kappaleen "Claudine" - Yhtyeen laulaja Mick Jagger laulaa kappaleessa "Vain Spider tietää varmasti, mitä tapahtui, mutta hän ei kerro siitä koskaan."